CELEX: 32007D0333
Language: da
Date: 2007-05-08 00:00:00
Title: 2007/333/EF: Kommissionens beslutning af 8. maj 2007 om medlemsstaternes forlængelse af midlertidige godkendelser af de nye aktivstoffer benalaxyl-M, fluoxastrobin, prothioconazol, spirodiclofen, spiromesifen og sulfurylfluorid (meddelt under nummer K(2007) 1929)( EØS-relevant tekst).

15.5.2007   
            
            
               DA
            
            
               Den Europæiske Unions Tidende
            
            
               L 125/27
            
         
      KOMMISSIONENS BESLUTNING
   
   af 8. maj 2007
   om medlemsstaternes forlængelse af midlertidige godkendelser af de nye aktivstoffer benalaxyl-M, fluoxastrobin, prothioconazol, spirodiclofen, spiromesifen og sulfurylfluorid
   (meddelt under nummer K(2007) 1929)
   (EØS-relevant tekst)
   (2007/333/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 8, stk. 1, fjerde afsnit, og
   ud fra følgende betragtninger:
   
               (1)
            
            
               Portugal modtog i februar 2002 en ansøgning i henhold til artikel 6, stk. 2, i direktiv 91/414/EØF fra Isagro om optagelse af aktivstoffet benalaxyl-M i bilag I til direktiv 91/414/EØF. Ved Kommissionens beslutning 2003/35/EF (2) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (2)
            
            
               Det Forenede Kongerige modtog i marts 2002 en ansøgning fra Bayer CropScience vedrørende fluoxastrobin. Ved beslutning 2003/35/EF blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (3)
            
            
               Det Forenede Kongerige modtog i marts 2002 en ansøgning fra Bayer CropScience vedrørende prothioconazol. Ved beslutning 2003/35/EF blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (4)
            
            
               Nederlandene modtog i august 2001 en ansøgning fra Bayer AG vedrørende spirodiclofen. Ved Kommissionens beslutning 2002/593/EF (3) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (5)
            
            
               Det Forenede Kongerige modtog i april 2002 en ansøgning fra Bayer AG vedrørende spiromesifen. Ved Kommissionens beslutning 2003/105/EF (4) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (6)
            
            
               Det Forenede Kongerige modtog i juli 2002 en ansøgning fra Dow AgroSciences Ltd. vedrørende sulfurylfluorid. Ved Kommissionens beslutning 2003/305/EF (5) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (7)
            
            
               Bekræftelsen af, at dossiererne er fuldstændige, er en forudsætning for, at der kan foretages en grundig behandling af dem, og for at medlemsstaterne foreløbigt kan godkende plantebeskyttelsesmidler, der indeholder de pågældende aktivstoffer, for en periode på højst tre år, samtidig med at betingelserne i artikel 8, stk. 1, i direktiv 91/414/EØF, navnlig kravet om, at der skal foretages en grundig vurdering af aktivstofferne og plantebeskyttelsesmidlet ud fra direktivets krav, opfyldes.
            
         
               (8)
            
            
               Virkningerne af disse aktivstoffer på menneskers sundhed og miljøet er blevet vurderet i henhold til bestemmelserne i artikel 6, stk. 2 og 4, i direktiv 91/414/EØF for de anvendelsesformål, som ansøgeren har foreslået. De rapporterende medlemsstater forelagde Kommissionen udkast til vurderingsrapporter den 4. december 2003 (benalaxyl-M), den 14. oktober 2003 (fluoxastrobin), den 20. oktober 2004 (prothioconazol), den 18. maj 2004 (spirodiclofen), den 16. april 2004 (spiromesifen) og den 9. november 2004 (sulfurylfluorid).
            
         
               (9)
            
            
               Efter at de rapporterende medlemsstater forelagde udkastene til vurderingsrapporter for Kommissionen, har det været nødvendigt at anmode ansøgerne om yderligere oplysninger og at lade de rapporterende medlemsstater undersøge disse oplysninger og forelægge deres vurderinger. Gennemgangen af dossiererne fortsætter derfor, og det vil ikke være muligt at afslutte evalueringen af dossiererne inden for den periode, der er fastsat i direktiv 91/414/EØF.
            
         
               (10)
            
            
               Da den hidtidige evaluering ikke umiddelbart giver anledning til bekymring, bør medlemsstaterne kunne forlænge de midlertidige godkendelser af plantebeskyttelsesmidler, der indeholder de pågældende aktivstoffer, med en periode på 24 måneder i overensstemmelse med artikel 8 i direktiv 91/414/EØF, så undersøgelsen af dossiererne kan fortsætte. Det forventes, at evalueringen kan afsluttes, og at der kan træffes beslutning om eventuel optagelse af benalaxyl-M, fluoxastrobin, prothioconazol, spirodiclofen, spiromesifen og sulfurylfluorid i bilag I inden for 24 måneder.
            
         
               (11)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Medlemsstaterne kan forlænge midlertidige godkendelser af plantebeskyttelsesmidler, der indeholder benalaxyl-M, fluoxastrobin, prothioconazol, spirodiclofen, spiromesifen og sulfurylfluorid, med en periode på højst 24 måneder fra datoen for denne beslutnings vedtagelse.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 8. maj 2007.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 230 af 19.8.1991, s. 1. Senest ændret ved Kommissionens direktiv 2007/25/EF (EUT L 106 af 24.4.2007, s. 34).
   
      (2)  EFT L 11 af 16.1.2003, s. 52.
   
      (3)  EFT L 192 af 20.7.2002, s. 60.
   
      (4)  EUT L 43 af 18.2.2003, s. 45.
   
      (5)  EUT L 112 af 6.5.2003, s. 10.